[image: image1.png]



[image: image2.jpg]€S B Consorci Sanitari de Barcelona

/+ Agencia
de Salut Publica




OBJECTIUS DEL PLA PREVENTIU DE CENTRE

S’especificaran els objectius a aconseguir. 

OBJECTIU/S  GENERAL/S (Objectius no quantificables directament; declaració d'intencions, canvis genèrics. Verbs més abstractes)

“Elaboració i aplicació d’un pla de prevenció contra el consum de substàncies tòxiques, mitjançant el debat i la presa de decisions i acords dels diferents membres de la comunitat educativa de l’Escola Costa i Llobera, amb el suport dels tècnics del SOD i en relació amb els agents externs que intervenen en aquest programa”

OBJECTIUS ESPECÍFICS (Objectius quantificables i mesurables. Concreten  els  generals. Formulats sempre indicant la quantitat i el temps. Permetran definir indicadors d'avaluació. S'expressen amb verbs concrets.)

1. Fer un debat sobre prevenció en cadascun dels sectors de la comunitat educativa de l’Escola (alumnat, professorat, famílies).

2. Fer confluir els tres debats en una proposta comuna de Pla de prevenció d’Escola.

3. Establir una xarxa de treball amb els diferents serveis del Districte implicats en la prevenció.

4. Desenvolupar les  mesures adequades que permetin detectar i derivar els casos de consum.



FASES D’INTERVENCIÓ:

Periodicitat de la intervenció – per cursos escolars i revisions del Pla

Cal  exposar, per cursos escolars, la temporalitat de les diferents intervencions que es facin al centre.

Cal especificar cada quan es farà la revisió del Pla per a la seva possible millora i adaptacions. 



Inicialment la proposta es contempla per a un periode de tres anys, durant el qual es portarà a terme el procés de constitució, aplicació i avaluació del Pla de Prevenció. 

Primera fase ( Curs 2004-2005 i 1r semestre del curs 2005-2006) 

Elaboració del Pla de Prevenció de l’ESO i Batxillerat

A partir d’un debat desenvolupat en els tres sectors de la comunitat educativa de l’Escola (alumnat, professorat i famílies), s’intentarà arribar a la formulació d’una demanda específica de cada sector que, en un últim procés de síntesi, es conciliarà en una demanda comuna quan els representants dels tres sectors puguin compartir les diferents línies de discussió desenvolupades.

Un cop formulada la demanda, i amb el suport dels serveis tècnics del Districte (SOD), es conformarà el Pla de Prevenció del Centre, com a resposta a aquesta demanda.

Durant aquest curs la proposta de debat es farà extensiva a l’àmbit de la secundària obligatòria (ESO) i es farà una exploració del cicle de batxillerat per tal d’anar preparant l’ampliació del Pla cap a l’ensenyament postobligatori.

 Segona fase ( a partir del 2n semestre del curs 2005-2006 )
Durant el primer semestre (setembre-febrer) es continuarà elaborant el Pla de Prevenció de l’ESO i l’ampliació al Batxillerat, treballant amb els tres sectors de la comunitat educativa de l’Escola. 

El debat desenvolupat el curs anterior en l’etapa de l’ESO es farà extensiu al cicle postobligatori de batxillerat. El treball previ (exploració inicial) realitzat durant el curs 2004-2005 en el cicle de batxillerat, servirà per valorar l’enfocament i la metodologia d’actuació que caldrà respectar. L’objectiu és continuar en el cicle postobligatori les actuacions iniciades a l’ESO.

A partir del segon semestre s’aplicarà a l’ESO i al Batxillerat.

El plantejament serà el següent:

Presentació del Pla:

· Professorat ESO i Batxillerat (reunió d’etapa)

· Alumnat ESO i Batxillerat (sessió de tutoria de grup)

· Famílies ESO i Batxillerat (reunió de presentació de curs)

Desplegament del Pla:

· Actuacions amb l’alumnat:  planificació d’activitats dins de l’acció tutorial i en l’àmbit del currículum per treballar la prevenció.

· Actuacions amb el professorat:  sessions de treball per arribar a acords en les formes d’intervenció, en els aspectes normatius, en els procediments de detecció, seguiment i/o derivació als serveis externs (SOD) dels casos de consum, etc.

· Actuacions amb les famílies:  

Reunió amb els pares i mares per debatre per grups sobre el tema de la prevenció en l’àmbit familiar (per cicles)

Conferència (a totes les famílies de l’ESO) per orientar amb estratègies i recursos per treballar la prevenció amb els fills i filles a l’entorn familiar.

Tercera fase ( Curs 2006-2007 )

Aplicació, revisió i continuïtat amb els nous cursos

Durant el curs 2006-2007 es continuarà amb l’aplicació del Pla de prevenció i cap al mes de juny es farà l’avaluació final, per tal de valorar el procés d’aplicació i revisar les actuacions.

Aquesta avaluación es farà tant amb l’ajuda d’instruments adients com amb contactes personals amb el professorat participant.



ACCIONS A DESENVOLUPAR



Tipologia d’accions (xerrades, seminaris, cursets, sortides, visites,...)

1. Universals (preventives purament)

2. Selectives (a població de risc)

3. Indicades (a consumidors)

A l'hora d’implementar aquest tipus d’accions s’haurien de tenir en compte les demandes sorgides de les sessions amb alumnes, famílies i professorat. Cada escola ha de dissenyar les accions a desenvolupar en funció d’aquestes demandes.

1. Universals (preventives purament)
Professorat

· Reflexió compartida amb el professorat sobre el reglament de règimen intern per tal d’arribar a una coherència en les actuacions en matèria de prevenció.

· Assessorament amb una part del professorat sobre el problema dels límits en l’adolescència.

Alumnat

· Programa d’activitats sobre prevenció desenvolupat en l’àmbit de l’acció tutorial (tutoria de grup).

· Actuacions preventives dins del currículum d’algunes àreees (C. Naturals, C. Socials...)

· Intervencions específiques de tutoria individual.

Famílies
· Intercanvi d’idees i neguits al voltant de la prevenció (debat per grups de treball coordinat pels delegats de pares i mares).

· Conferència-xerrada a càrrec d’un especialiste per orientar en estratègies i recursos d’intervenció en el context familiar.

2. Selectives  (a població de risc)
· Aplicació del programa DECIDEIX a 2n d’ESO.

· Intervencions específiques per grups naturals. Treball continuat durant el curs amb el grup d’alumnes de risc per part del Servei d’Orientació sobre Drogues (SOD).

· Recollida per part dels tutors d’informació del professorat i les famílies dels alumnes de risc.

· Comunicació i treball conjunt amb les famílies a través de les entrevistes de tutoria.

3. Indicades (a consumidors)
· Detecció i derivació al SOD per part dels tutors dels alumnes consumidors.

· Aplicació del sistema gradual de sancions per a quest tipus de conflicte.

· Actuacions específiques per part de la guàrdia urbana (de proximitat) i el protocol de conflictes del Districte.



ACCIONS A DESENVOLUPAR



Normativa interna: reglament de règim interior

S’hauria de revisar la normativa de cada escola per tal de fer les modificacions pertinents, en funció del nou Pla de Prevenció i consensuar les mesures que siguin possibles arreplegant les propostes sorgides de les reunions amb alumnes pares i professors. Aquesta normativa ha de contemplar aspectes com les sancions i alternatives al consum de tabac o d’altres substàncies, els espais restringits al consum de tabac, normativa a les activitats extraescolars, etc.

Propostes de revisió de la normativa (RRI)

· Reduir els espais sense presència del professorat mitjançant una gestió adequada de l’organització de les guàrdies del professorat.

· Garantir un control adient de les absències de l’alumnat, a primera hora de la jornada escolar (revisió per part del professorat de guàrdia i trucades a les famílies), durant la jornada escolar (campanes) i al final de la jornada escolar (sortides del centre abans d’acabar les classes). Assegurar l’actuació immediata.

· Ajustar els horaris dels grups-classe per tal d’evitar buits horaris sense control de l’alumnat (baixada a fer esport al poliesportiu de Can Caralleu, etc.).

· Concretar un seguit d’actuacions preventives consensuades per tot el professorat.

· Garantir un missatge comú i una mateixa aplicació dels límits en els casos d’intervenció.

· Elaborar un sistema gradual de sancions davant els casos de consum.



ACCIONS A DESENVOLUPAR



 Per cicles:

· Dirigides a professorat: tutors...

· Dirigides a mares i pares

1) Respecte del debat sobre prevenció (objectiu específic 1)

Sector d’alumnat

· Presentar la proposta de Pla de prevenció als grup-classe de l’ESO (primer trimestre).
· Posar en comú el recull d’idees dels grup-classe amb els representants de cada grup i el SOD (primer trimestre).
· Retornar als grup-classe amb el suport dels educadors del carrer i debat sobre el tema (primer trimestre).
· Treure conclusions a partir del retorn als grup-classe amb els delegats d’alumnes i el SOD (primer trimestre).
· Començar actuacions específiques amb l’alumnat al llarg del curs.
Sector del professorat
· Presentar la proposta de Pla de prevenció al professorat (inici de curs).
· Presentar el SOD al professorat de secundària i recollida d’idees sobre el tema (passar enquesta) (primer trimestre). 
· Fer una reunió de delegats de professorat amb el SOD per treballar el tema (primer trimestre).
· Fer una reunió del SOD amb la coordinació de secundària per reiniciar el treball després de Nadal (elaboració enquesta per passar al professorat) (segon trimestre).  
· Fer una reunió de delegats de professorat amb el SOD per preparar la sessió de retorn al professorat (buidat de l’enquesta) (segon trimestre).
· Retornar el buidat de l’enquesta i valoració al professorat de secundària per part del SOD i coord. Escola (tercer trimestre).
Sector famílies 
· Presentar la proposta de Pla de prevenció a les reunions de curs (passar una enquesta inicial) (inici de curs).
· Fer una reunió de delegats de mares i pares amb el SOD i la coordinació de l’Escola per treballar el tema (buidat i posada en comú de l’enquesta) (primer trimestre).
· Fer una reunió de delegats de mares i pares amb el SOD i la coordinació de l’Escola per preparar la sessió de retorn a les famílies (segon trimestre).
· Retornar els resultats de l’enquesta i valoració per grups de mares i pares coordinada pels pares delegats (tercer trimestre).
· Fer una reunió de delegats de mares i pares amb el SOD i la coordinació de l’Escola per valorar el treball realitzat i proposar línies de continuïtat (tercer trimestre).
· Fer una conferència per a les famílies de la Secundària a càrrec d’un tècnic del SOD per donar estratègies i recursos per treballar la prevenció dins de l’entorn familiar (tercer trimestre).
2) Respecte de la confluència dels tres sectors (objectiu específic 2)

· Fer una reunió final de curs amb els tres sectors (alumnat, professorat i famílies) per treure conclusions i acordar línies de continuïtat.
· Elaborar les concrecions del Pla de prevenció (final de curs).
· Fer una reunió inicial a començament del curs vinent per engegar el Pla de prevenció en els tres sectors. 
3) Respecte del treball amb els diferents serveis del districte (objectiu específic 3) 

· Concretar la demanda al SOD d’intervencions en l’ESO segons les necessitats detectades.
· Activar en casos de necessitat el protocol de prevenció de conflictes establert al Districte. 
· Fer les reunions pertinents amb la secretaria de prevenció del Districte (al llarg del curs).
· Continuar amb les trobades habituals amb els Serveis Socials del Districte (al llarg del curs).
4)  Respecte de les mesures adequades per detectar i derivar els casos de consum (objectiu específic 4).   
· Revisió dels aspectes normatius del RRI del centre relacionats amb el Pla de    prevenció (final de curs). 
· Proposar les mesures necessàries en els equips docents i l’acció tutorial per detectar i derivar els alumnes consumidors (al llarg del curs).
· Establir les vies necessàries de comunicació entre el SOD i l’Escola per tractar adequadament els casos de derivació (final de curs). 


ACCIONS A DESENVOLUPAR



Tipus de professionals/serveis a connectar:

· Llistat complet dels serveis en connexió amb el centre escolar

· Circuits d’intervenció externa

Llistat complet dels serveis en connexió amb el centre escolar (EAP, SSAP, SOD, Guàrdia Urbana, Equip de Salut Comunitària,…)

Circuits d’intervenció externa. L’escola tindrà al seu abast la informació referent al circuit d’intervenció externa del districte i de ciutat al que es dirigirà quan hagi de fer algun tipus de derivació o necessiti assessorament dels professionals d’aquest circuit.

Equip de Salut Comunitària. C/ Cornet i Mas, 46.  08017 Barcelona
Telfs. 93.205.28.91 – 93.205.23.64   -   Fax: 93.205.73.04

Servei d’Orientació de Drogues. 

Telf. 93.208.20.39. - Fax: 93.208.20.88.    e:mail: sod@telefonica.net.

Secretaria Tècnica de Prevenció. C/ Anglí,31,1a planta  08017 Barcelona

Tel. 93 291 65 72    Fax 93 291 65 66    e-mail jcanoe@mail.bcn.es
Unitat Territorial de la Guàrdia Urbana del Districte de Sarrià-Sant

Gervasi. Av. Josep Vicenç Foix,55   08034 Barcelona

Tel. 93 291 43 53    Fax. 93 291 43 57
Centre de Serveis Socials Sarriá. C/Salvador Mundí 4 bis

Tel. 93 291 65 45 - Fax. 93 291 65 45  -  e-mail: smunozv@mail.bcn.es
Centre de Serveis Socials Sant Gervasi. C/Saragossa 74

Tel. 93 217 24 47 – Fax. 93 217 00 94

e-mail: mcastiella@mail.bcn.es  i  ppascualcalvo@mail.bcn.es
Equip d'Assessorament i Orientació Psicopedagògica de Sarrià-Sant Gervasi (EAP).  C/ Cornet i Mas, 46

Tel. 93 205 19 68

Centre de recursos pedagògics de Sarrià-Sant Gervasi (CRP)..

C/Salvador Mundí 6

Tel. 93 280 19 76



AVALUACIÓ DEL PLA PREVENTIU DE CENTRE



Indicadors d’avaluació

Cada escola haurà de dissenyar el model d’avaluació més adient a la seva realitat, tenint en compte el grau d’assoliment dels objectius específics definits.

· Avaluació inicial

Revisió dels acords del Pla de Prevenció (equip de coordinació de secundària i serveis externs)

Anàlisi de l’estat actual i de les necessitats que es poden preveure pel curs que comença. Adequació del Pla a aquestes necessitats.

· Indicadors d’avaluació:

· Nivell de conflictivitat registrat.

· Instruments que té l’Escola per fer-hi front.

· Relació de les activitats dels diferents col·lectius davant el problema.

· Avaluació continua i seguiment
Aquesta avaluació i seguiment es farà amb l’ajuda dels representants escollits dels tres sectors de la comunitat educativa que es reuniran periòdicament per fer un seguiment del desplegament del Pla.

L’elecció d’aquests delegats ja ha estat feta durant el procés d’elaboració del Pla durant el curs 2004-2005, i durant els cursos posteriors es farà la renovació dels delegats nous de curs de 1r ESO que s’hagin d’integrar.

· Avaluació final

Es farà una avaluació final el tercer any de desenvolupament del Pla, el curs 2006-2007, que s’integrarà dins de la memòria final del projecte. En aquest tancament quedarà definit el Pla de prevenció de secundària.

